text: Авто OFFNEWS | ПОСЛЕДНА ПРОМЯНА 04 август 2017 в 06:3568250
  Превключването на автоматичната скоростна кутия не изглежда кой-знае какво и е доста интуитивно. Понякога сме склонни да смятаме, че ако с нещо се борави лесно, то най-вероятно е съвсем просто устроено. Да, ама не.
  Нормалният автоматик разполага с позиции за паркиране, каране напред, назад и неутрална. При някои пък има възможност и за ръчно превключване на предавките. Всичко това се управлява от умен софтуер, който влияе на самата кутия.
  Изключително важно е обаче автоматикът да има защита срещу най-големия си враг - човека. Ето защо всеки скоростен лост има някъде бутон, който трябва да се натисне умишлено, за да може да бъде превключено на друг режим. Освен това, за да се избегне случайно прескачане между режимите, под лоста има сложен лабиринт от елементи, осигуряващи безопасността.
  Потребителят на Youtube speedkar99 ни дава възможност да разгледаме устройството на този механизъм и обяснява изключително разбираемо кое за какво служи и каква функция има. Не е нужно да сте инженер, за да го разберете и със сигурност ще Ви е много интересно.